2022.2.14.
HU
Az Európai Unió Hivatalos Lapja
C 73/67
4.
A negyedik jogalap a felperes munkaszerződések megkötésére jogosult hatóság által a határozathozatalt megelőzően történő meghallgatáshoz való jogának, a gondoskodási kötelezettségnek, a segítségnyújtási kötelezettségnek és a megfelelő ügyintézés elvének megsértésére vonatkozik. 5.
Az ötödik jogalap az adminisztráció által elkövetett közszolgálati kötelességszegésre vonatkozik, amely méltányosan 2 500,00 euróra becsült kárt okozott a felperesnek.
2021. december 29-én benyújtott kereset – QI kontra Bizottság (T-807/21. sz. ügy) (2022/C 73/84) Az eljárás nyelve: francia Felek Felperes: QI Alperes: Európai Bizottság
Kérelmek A felperes azt kéri, hogy a Törvényszék: — semmisítse meg a „Humánerőforrásügyi és Biztonsági” Főigazgatóság főigazgatójának 2021. február 26-i, a felperes által a személyzeti szabályzat 24. cikke alapján benyújtott 2020. október 25-i határozatot; — amennyiben szükséges, semmisítse meg a Bizottság 2021. szeptember 27-i, a felperes 2021.
május 26-i panaszát elutasító határozatát; — kötelezze a Bizottságot, hogy térítse meg a felperes által elszenvedett, méltányosságból 100 000 euró mértékűre tartott vagyoni és nem vagyoni kárt; — a Bizottságot kötelezze a jelen eljárás összes költségének viselésére.
Jogalapok és fontosabb érvek Keresete alátámasztása érdekében a felperes öt jogalapra hivatkozik. 1.
Az első jogalap azon alapul, hogy a segítségnyújtás iránti kérelem elutasítása korai volt annyiban, amennyiben arra vizsgálat megindítása nélkül, a felperes orvosi aktájához való hozzáférés iránti kérelme eredményének bevárása nélkül, tehát a határozat meghozatala előtti hatékony módon történő meghallgatáshoz való jog megsértésével került sor. 2.
A második jogalap az Európai Unió tisztviselői személyzeti szabályzatába (a továbbiakban: személyzeti szabályzat) ütköző magatartások fennállására vonatkozó bizonyítékok elégtelenségével kapcsolatos nyilvánvaló értékelési hibán alapul.
A felperes az elszenvedett zaklatás valódiságára, a túl rövid eljárási határidőkre és a személyzeti szabályzat 59. cikkének megsértésére hivatkozik, amelyek nem teszik lehetővé az orvosi szolgálat által végzett felülvizsgálatokat. 3.
A harmadik jogalap az Európai Unió Alapjogi Chartája 41. cikkének, a segítségnyújtási és a gondoskodási kötelezettségnek, a felperes megfelelő ügyintézéshez, valamint a tisztességes vizsgálathoz való jogának megsértésén alapul.
A feleperes felhozza jogos elvárásainak sérelmét is. 4.
A negyedik jogalap a hatékony módon történő meghallgatáshoz való jog megsértésén alapul, mivel a Bizottság Vizsgálati és Fegyelmi Hivatala (IDOC) által vizsgált bizonyítékokkal kapcsolatban az akta lezárása előtt nem került sor kontradiktórius eljárásra. 5.
Az ötödik jogalap a vagyoni és nem vagyoni kár megtérítésével kapcsolatos kérelemre vonatkozik.